Na podlagi 131. člena Zakona o urejanju prostora (ZUreP-2, Uradni list RS, št. 61/2017) župan Mestne občine Kranj s tem

**JAVNIM NAZNANILOM**

**obvešča javnost o javni razgrnitvi**

**elaborata lokacijske preveritve** **z identifikacijsko številko 1535**

I.

Mestna občina Kranj naznanja javno razgrnitev elaborata lokacijske preveritve za del enote urejanja prostora RA 6 za določanje obsega stavbnega zemljišča pri posamični poselitvi za parcelno št. 143/1, k.o. Pševo.

V elaboratu je predlagano preoblikovanje stavbnega zemljišča na način, da se zaradi funkcionalne organizacije dovoza, manipulativnega dvorišča med objektoma in neprimerne geometrije, izvornemu območju na jugovzhodni strani izvzame 220,19 m2 in se ga prenese na severovzhodno stran, kjer je poleg preoblikovanja predvideno tudi povečanje za 113,00 m2, za namen gradnje hleva.

II.

Elaborat lokacijske preveritve bo **javno razgrnjen od 23. junija 2020 do 23. julija 2020** v času uradnih ur, v prostorih Mestne občine Kranj, Urad za okolje in prostor (I. nadstropje), Slovenski trg 1, 4000 Kranj in na spletni strani občine [**http://www.kranj.si**](http://www.kranj.si)**.**

III.

V času javne razgrnitve ima javnost pravico podati pisne pripombe in predloge na elaborat lokacijske preveritve.

Pripombe in predlogi se lahko do vključno **23. julija 2020** podajo pisno ali ustno na mestu javne razgrnitve kot zapis v knjigo pripomb in predlogov, lahko pa se pošljejo na naslov: Mestna občina Kranj, Urad za okolje in prostor, Slovenski trg 1, 4000 Kranj s pripisom »Pripombe na javno razgrnitev elaborata LP z ID št. 1535« oz. na elektronski naslov **mok@kranj.si****.**

IV.

To naznanilo se objavi v Kranjčanki in na spletnih straneh Mestne občine Kranj, <http://www.kranj.si>.

V.

Župan Mestne občine Kranj bo po končani javni razgrnitvi zavzel stališča do pripomb in predlogov javnosti. Stališča do pripomb in predlogov bodo objavljena na spletni strani **www.kranj.si.**

Številka: 350-66/2019-19

Datum: 8. 6. 2020

 Matjaž Rakovec

|  |  |  |
| --- | --- | --- |
|  |  |  Župan |